Liderii UE decid dacă vaccinul va fi un pașaport pentru călătorie.
Până acum, vicepreședintele Comisiei Europene, Margaritis Schinas, a spus că vaccinul nu va deveni un pașaport de călătorie. Grecia și Spania vor aprobarea acestui pașaport. Germania și Franța sunt sceptice. La fel se întâmplă și în România.
Soarta certificatului european de vaccinare se stabilește joi, la ședința Consiliului European.Deocamdată, vaccinul nu se transformă într-un pașaport de călătorie. Asta a spus acum două zile vicepreședintele Comisiei Europene, Margaritis Schinas.Sau cel puțin nu în prima fază, când va fi folosit doar pentru recunoașterea celor vaccinați de către toate țările europene.O dată ce atingem, însă, imunitatea în masă, lucrurile s-ar putea schimba,iar certificatul ar putea fi folosit pentru a călători mai ușor.Țări precum Grecia și Spania, a căror economie se bazează mai mult pe turism, vor ca acest pașaport să fie aprobat.În același timp, Germania și Franța sunt sceptice. La fel se întâmplă și în România, unde președintele Iohanis spune că existența unui pașaport COVID-19 ar împărți populația în două și ar duce la discriminări.Președintele Consiliului European spune că rata de infectare din întreaga Europă și apariția unor tulpini noi, mai contagioase, ale virusului "necesită prudență maximă" și că accelerarea vaccinării în întreaga Uniune Europeană "este o prioritate absolută".Așa că membrii consiliului vor cere creșterea producției și accesul mai ușor la vaccinuri.